stanford-oval/wikipedia huggingface dataset:
Simon Kananeus
Perimätietoja ja legendoja

Simon Kananeus mainitaan Raamatussa vain apostolien nimiluetteloissa, mutta hänen myöhemmistä vaiheistaan on olemassa useita, osittain ristiriitaisiakin perimätietoja ja legendoja. Hänen on kerrottu saarnanneen evankeliumia muun muassa Palestiinassa, toisten tietojen mukaan myös Pohjois-Afrikassa, erityisesti Mauretaniassa ja Egyptissä, sekä lisäksi Persiassa, Armeniassa ja Britanniassa.
Erään kristillisen perimätiedon mukaan Simon Kiivailija olisi syntynyt Galilean Kaanaassa, ja hän olisi ollut sulhasena Kaanaan häissä, joissa Jeesus muutti veden viiniksi. Johanneksen evankeliumista, joissa häistä kerrotaan, morsiamen ja sulhasen nimiä ei kuitenkaan mainita.
Myös Simonin kuolemasta on olemassa useita keskenään ristiriitaisia tietoja. Hänet on mahdollisesti ristiin­naulittu tai toisten tietojen mukaan sahattu kappaleiksi, Hänen kuolinpaikkanaan mainitaan eri lähteissä muun muassa Jerusalem, Britannian Lincolnshire ja Abhasia.. Etiopian kristityt ovat väittäneet, että hänet ristiin­naulittiin Samariassa, kun taas Justus Lipsiuksen mukaan hänet surmattiin Suanirissa Persiassa sahaamalla hänet kahtia. Moses Chorensiksen mukaan hänet surmattiin Weriosphorassa Kaukasian Iberiassa. Toisten tietojen mukaan hän olisi kuollut luonnollisen kuoleman Mesopotamian Edessassa.
Simon taiteessa

Koska Simon on väitetty sahatun kahtia, hänen attri­buuttinaan kirkollisessa taiteessa on usein saha.
Simon populaarikulttuurissa

Rockoopperassa Jesus Christ Superstar Simon Kiivailija yrittää taivutella Jeesuksen nostattamaan kansan vihat roomalaisia miehittäjiä vastaan.
Stephen Adly Guirgisin näytelmässä The Last Days of Judas Iscariot Simon Kiivailija toimii todistajana Juudas Iskariotin puolesta kiirastulessa.
Televisiosarjassa Jeesus Nasaretilainen hänet kuvataan selottina ennen kuin hän liittyi apostoleihin.
Muistopäivä

Katolisessa pyhimyskalenterissa Simon Kananeuksen ja Juudas Jaakobin pojan yhteinen muistopäivä on 28. lokakuuta. Sen mukaisesti päivä on myös Simon ja Simonin nimipäivä, ja ennen vuotta 1774 sitä vietettiin Suomessakin pyhäpäivänä.. Sen sijaan ortodoksisessa kirkossa Simon Kananeuksen muistopäivä on 10. toukokuuta.
Aiheesta muualla

Kuvia tai muita tiedostoja aiheesta Simon Kananeus Wikimedia Commonsissa
Löffler, Klemens: St. Simon the Apostle Catholic Encyclopedia.  1911. New York:  Robert Appleton Company. (englanniksi)
Legenda Aurea: Lives of Saints Simon and Jude
Catholic Encyclopedia: St. Simon the Apostle
Ὁ Ἅγιος Σίμων ὁ Ἀπόστολος ὁ Ζηλωτής 10 Μαΐου. ΜΕΓΑΣ ΣΥΝΑΞΑΡΙΣΤΗΣ. (kreikaksi)
Simon the Zealot (novel) by Alfred Brenner
Jeesus ja apostolit
| --- | --- |
:  Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
Stelvio

Stelvio tarkoittaa seuraavia:
Stelvio, saks. Stilfs, kunta Etelä-Tirolissa Italiassa
Stelvio, italialainen juusto
Stelviosola, ital. Passo dello Stelvio, vuoristosola Pohjois-Italiassa
Pista Stelvio, laskettelurinne Italiassa lähellä Stelviosolaa
Alfa Romeo Stelvio, Alfa Romeon valmistama crossover-henkilöautomalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stelvio”, voi hakea sivunnimihaulla, laajalla sivunnimihaulla tai tekstihaulla.
Chucky

| Chucky Charles Lee Ray |
| --- | --- |
 Chucky elokuvassa Child’s Play 2 – murhaava nukke.
Luoja(t):  Don Mancini
Elokuvasarja:  Child’s Play
Ammatti:  Sarjamurhaaja
Näyttelijä(t):  Brad Dourif (ääninäyttelijä) Mark Hamill (ääninäyttelijä)
Chucky on Child’s Play -elokuvatrilogiassa esiintynyt fiktiivinen tappajanukke. Chucky on esiintynyt myös elokuvissa Bride of Chucky, Seed Of Chucky, Curse of Chucky ja Cult of Chucky.
Chucky oli alun perin voodoo-rituaalimurhaaja Charles Lee Ray, joka siirsi sielunsa nukkeen. Rayn lempinimi oli Chucky, ja tällä nimellä hän alkoi myös nukkena esiintyä. Chucky muistetaan erityisesti lauseestaan "Hi, I'm Chucky. Wanna play?", jonka hän lausui useimmiten uhreilleen ennen heidän surmaamistaan. Chuckylla on myös taipumus kuolla jokaisen elokuvan lopussa, mutta aina seuraavassa elokuvassa hänet saadaan herätettyä henkiin joko voodoon avulla tai korjaamalla hänen kehonsa.
Ensimmäisestä elokuvasta Child’s Play viimeiseen Cult of Chuckyyn asti Chuckyn ääninäyttelijänä toimi Brad Dourif. Uusintaversiossa Chuckyn ääninäyttelijänä toimi Mark Hamill.
Child's Play -sarjan vaiheet > Charles Lee Ray

Charles Lee Ray on tunnettu, poliisien jahtaama voodoo-rituaalimurhaaja. Eräänä iltana poliisit saavat ajettua Rayn umpikujaan lelukauppaan, ja ampuvat häntä kuolettavasti. Ray ei kuitenkaan ole valmis kuolemaan, vaan etsii itselleen uuden ruumiin, johon siirtää sielunsa. Hetken ympärilleen katseltuaan hän löytää lasten himoitseman Good Guy -nuken, johon siirtää sielunsa. Voodoo-voimat saavat aikaan myrskyn, jonka aikana salama iskeytyy lelukaupan kattoikkunan läpi aiheuttaen valtavan räjähdyksen. Poliisit löytävät paikalta vain Rayn ruumiin, ja toteavat hänet kuolleeksi.
Child's Play -sarjan vaiheet > Andy Barclay

Nuken sisään päädyttyään Raylla ei kuitenkaan ole aikomusta jäädä sen vangiksi loputtomiin, vaikka hyötyykin aluksi uudesta kehostaan kostaessaan sekä tappajilleen että rikostoverilleen, joka jätti hänet kuoliniltana poliisien armoille. Saatuaan poliisilta osuman olkapäähänsä, etsii Ray käsiinsä vanhan ystävänsä tohtori Johnin, joka on opettanut hänelle voodoo-taikuutta. Ray saa kuulla, ettei hän olekaan nukkeen siirryttyään kuolematon, vaan että nuken keho alkaisi hiljalleen inhimillistyä sisältä päin tehden hänestä lopullisesti nuken. Tämän ymmärtäessään Ray haluaa tietää kuinka päästä ulos nuken kehosta. Tohtori John kieltäytyy aluksi auttamasta, koska Ray on hänen mielestään käyttänyt voodoota vain pahaan. Rayn kiduttaessa Johnia tätä muistuttavalla voodoo-nukella, paljastaa John lopulta Raylle, että päästäkseen takaisin ihmiseksi hänen olisi siirrettävä sielunsa siihen ihmiseen, jolle oli ensimmäisenä paljastanut olevansa hengissä. Kyseinen henkilö on kuusivuotias Andy Barclay, joka on saanut Good Guy -nuken syntymäpäivälahjaksi äidiltään. Tästä käynnistyy vuosien mittainen jahti Rayn tavoitellessa Andyn ruumista itselleen.
Vasta kauhuelokuvatrilogian jälkeen ilmestyneet, hieman humoristisemmat versiot tappajanukke Chuckysta, Bride of Chucky ja Seed of Chucky, toivat Raylle täysin uuden mahdollisuuden päästä pois nuken sisältä viattoman Andy Barclayn jahtaamisen sijaan.
Curse of Chuckyn lopputekstien jälkeisessä kohtauksessa Andy saa paketin, jonka sisältä paljastuu Chucky. Andy ampuu Chuckya. Elokuvassa Cult of Chucky Andy kiduttaa hallussaan olevaa Chuckyn päätä. Selviää kuitenkin, että Chucky on onnistunut siirtämään sielunsa kolmeen muuhun Good Guy -nukkeen.
Child's Play -sarjan vaiheet > Tiffany Valentine

Child's Play 3 -elokuvan jälkeen ilmestyneessä elokuvassa Bride of Chucky, Chuckyn entinen tyttöystävä Tiffany etsii kirotun nuken käsiinsä herättääkseen tämän jälleen henkiin ja viedäkseen vihille. Tiffany onnistuukin herättämään henkiin Chuckyn, jolla on jo uusi suunnitelma päästääkseen takaisin ihmiseksi. Chuckyn suunnitelmiin ei kuitenkaan kuulu ihmisvaimo, josta suuttuneena Tiffany sulkee Chuckyn lasten leikkikehään. Tiffany jatkaa irvailuaan ostaen Chuckylle morsiameksi naispuolisen nuken. Päästyään vapaaksi nuken vihkisormuksen avulla, Chucky järjestää "onnettomuuden", minkä seurauksena myös tyttöystävä Tiffanyn sielu siirtyy nukkeen. Tämän jälkeen nukkepariskunta lähtee yhdessä etsimään sopivia ihmisruumiita itselleen. Myöhemmin Tiffany onnistuu siirtämään sielunsa Jennifer Tillyyn.
Child's Play -sarjan vaiheet > Glen/Glenda

Elokuvan Bride of Chucky lopussa syntyy Tiffanyn ja Chuckyn esikoislapsi Glen/Glenda, jonka sukupuolesta ei kuitenkaan saada varmuutta. Varsinaisesti Glen/Glenda tulee mukaan elokuvasarjaan vasta elokuvassa Seed Of Chucky, vaikka hänen syntymänsä nähdäänkin jo edeltävässä elokuvassa.
Lapsen syntyessä isä-Chucky toivoo poikaa, äiti-Tiffany tyttöä. Isä päätyy käyttämään lapsestaan nimeä Glen, äiti taas nimeä Glenda. Glen/Glenda itse haluaa olla välillä poika ja välillä tyttö. Isänsä suureksi harmiksi Glen/Glenda osoittautuu haluttomaksi tappamaan ketään, vaikka Chucky näkeekin tässä paljon potentiaalia siihen.
Child's Play -sarjan vaiheet > Piercen perhe

Curse of Chucky -elokuvassa Chucky postitetaan laatikossa pyörätuolissa olevan Nica Piercen ja hänen äitinsä Sarahin talolle. Chucky tappaa Sarahin lavastaen kuoleman itsemurhaksi. Omaisten tullessa lohduttamaan äitinsä menettänyttä Nicaa, alkaa Chucky tappaa heitä Nican sisarentytär Alicea lukuun ottamatta. Nican kohdatessa Chuckyn, paljastaa Chucky olevansa todellisuudessa vanha perhetuttu, joka tunsi 80-luvulla Sarahin ja Nican isän. Samana yönä jona Charles Lee Ray joutui poliisien ampumaksi lelukaupassa, oli Sarah pettänyt Charlesin ja ilmiantanut hänet poliisille, minkä seurauksena Charles lähti pakenemaan häntä jahtaavia poliiseja. Chucky oli vuosien jälkeen päättänyt kostaa Sarahille ja hänen perheelleen. Myöhemmin Nica päätyy vankimielisairaalaan murhista epäiltynä. Elokuvassa Cult of Chucky Nicaan onnistuu siirtämään sielunsa elokuvan useista Chuckeista Chucky, jolla on palaneet sormet, minkä jälkeen Nica/Chucky saa kävelykyvyn.
Näyttelijät

Brad Dourif – Charles Lee Ray elokuvissa Child's Play ja Curse of Chucky. Tappajanukke Chuckyn äänenä kaikissa muissa elokuvissa.
Jennifer Tilly – Tiffany Ray elokuvassa Bride of Chucky, Curse of Chucky ja Cult of Chucky. Tiffanyn äänenä ja omana itsenään elokuvassa Seed of Chucky.
Alex Vincent – Andy Barclay elokuvissa Child's Play, Child's Play 2: Chucky's Back, Curse of Chucky ja Cult of Chucky.
Justin Whalin – Teini-ikäinen Andy Barclay elokuvassa Child's Play 3: Look Who's Stalking.
Catherine Hicks – Karen Barclay elokuvassa Child's Play.
Chris Sarandon – Konstaapeli Mike Norris elokuvassa Child's Play.
Billy Boyd – Glen/Glenda elokuvassa Seed of Chucky.
Fiona Dourif - Nica Pierce/Chucky elokuvassa Curse of Chucky ja Cult of Chucky.
Elokuvat

Child’s Play – 1988
Child’s Play 2 – murhaava nukke – 1990
Child’s Play 3 – 1991
Bride of Chucky – 1998
Seed of Chucky – 2004
Curse of Chucky – 2013
Cult of Chucky – 2017
Child’s Play – 2019
Stemma

Stemma on soittimen, soitinryhmän, laulajan tai laulajien esittämä osuus moniäänisessä teoksessa. Stemmaksi voidaan kutsua myös nuottia, joka sisältää tällaisen osuuden.
Dasiitti

Dasiitti
Dasiitti on kvartsipitoinen hapan laavakivilaji, joka kuuluu dioriittiluokkaan. Kvartsin lisäksi sen päämineraalit ovat plagioklaasi eli maasälpä, sarvivälke, biotiitti, ja pyrokseenit.
Sitä syntyy tulivuoren purkauksissa maanpinnalle vyöryvästä laavasta. Jos sama laava kovettuu maan alla, syntyy granodioriittia.
Dasiitti on saanut nimensä muinaisen roomalaisen Daakian alueen (latinaksi Dacia) mukaan, josta sitä ensimmäisen kerran löydettiin.
Crédit Agricole (pyöräilytalli)

Crédit Agricole (UCI-tunnus C.A) oli ranskalainen maantiepyöräilyn ammattilaistalli. Vuoteen 1998 saakka talli tunnettiin nimellä GAN. Tallin päällikkönä toimi Roger Legeay ja pääsponsorina Ranskan ja Euroopan suurompiin kuuluva pankkiryhmittymä Crédit Agricole SA. Talli osallistui UCI ProTour -sarjaan vuodesta 2005.
Talli joutui lopettamaan toimintansa kauden 2008 jälkeen, koska se ei onnistunut löytämään uutta sponsoria tukemaan toimintaansa.
Historia

Crédit Agricole jatkoi Roger Legeayn 1980-luvun lopulla ja 1990-luvun alussa toimineen GAN-tallin perintöä. Tuohon aikaan tallissa ajanut Greg LeMond voitti vuoden 1990 Ranskan ympäriajon kolmannen kerran.
LeMondin jätettyä tallin Crédit Agricole hankki hänen tilalleen britannialaisen ratapyöräilijänä tunnetun Chris Boardmanin, joka voittikin Ranskan ympäriajon prologit vuosina 1996 ja 1998. Australialainen Stuart O'Grady liittyi talliin 1990-luvun puolivälissä. O'Grady voitti useita etappeja Ranskan ympäriajossa ja oli lähellä voittaa pistekilpailun vuonna 2000. O'Grady piti  vuoden 2000 Ranskan ympäriajossa hallussaan myös kokonaiskilpailun johtajan keltaista paitaa. Saksalainen Jens Voigt ajoi tallissa vuoteen 2003. Voigt voitti yhden etapin vuoden 2000 Ranskan ympäriajossa ja ajoi yhden päivän johtajan keltaisessa paidassa.
Kausina 2000 ja 2001 yhdysvaltalaiset Bobby Julich ja Jonathan Vaughters ajoivat tallissa. Tämän myötä tallissa oli eniten englantia puhuvia ajajia. Talli voitti vuoden 2001 Ranskan ympäriajon joukkueaika-ajon. Sekä Julich, että Vauhgters jättivät tallin kauden 2001 lopussa.
Thor Hushovd nousi tallin tunnetuimmaksi kiriajajaksi kaudella 2003. Kauden lopussa Stuart O'Grady siirtyi Cofidis-talliin ja Jens Voigt CSC-talliin.
Kausi 2005 oli tallille kohtuullisen menestyksekäs. Pietro Caucchioli sijoittui 10 parhaan ajajan joukkoon Italian ympäriajossa ja Christophe Le Mével voitti 16. etapin. Ranskan ympäriajossa Christophe Moreau oli parhaiten sijoittunut ranskalainen (11.) ja Thor Hushovd voitti pistekilpailun.
Kaudella 2006 Crédit Agricole voitti Puolassa ajettavan etappikilpailun Tour de Polognen joukkuekilpailun. Thor Hushovd voitti kaksi etappia Ranskan ympäriajossa. Lisäksi hän voitti Gent-Wevelgem -klassikkokilpailun sekä yhden etapin Espanjan ympäriajossa.
Tallin sponsori Crédit Agricole -pankkiyhtymä ilmoitti kesäkuussa 2007, että se lopettaa tallin tukemisen kauden 2008 jälkeen. Pitkästä varoitusajasta huolimatta tallin johtaja Legeay ei onnistunut löytämään tallille uutta sponsoria elokuuhun 2008 mennessä, jonka hän oli asettanut takarajaksi. Yhden pitkäikäisimmän ammattilaistallin tie tuli päätökseensä 12. lokakuuta 2008 ajetussa ProTour-tason Pariisi-Tours -kilpailussa, joka jäi tallin viimeiseksi kilpailuksi.
Aiheesta muualla

Tallin viralliset kotisivut (ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Crédit Agricole (cycling team)
Christophe Moreau vuoden 2003 Ranskan ympäriajossa
Käännös suomeksi
Sopimusyhteiskunta

Sopimusyhteiskunnassa ihmiset voivat yleisesti tehdä keskenään sitovia sopimuksia. Käsitteellä tarkoitetaan usein myös sitä, että sopimuksiin päästään ilman riitoja tai painostusta, ja joskus sitä, että samaan sopimukseen yhtyvät hyvin monet tahot.
Sopimusyhteiskuntaa kaventaviksi tekijöiksi katsotaan sopimusten rikkomukset sekä se, että valtiovalta tai jokin muu taho sanelee asioita sen sijaan, että jättäisi ne vapaasti sovittaviksi.
Suomessa oikeuslaitos toimii sopimusten sitovuuden takaajana, mutta lainsäädäntö rajoittaa sopimusvapauden alaa.
Joskus sopimusyhteiskunnalla tarkoitetaan päinvastoin korporativismia, jossa keskusjärjestöt ja/tai muut korporaatiot saavat rajoittaa sopimusvapautta.
Esimerkkejä

Työehtosopimusten yleissitovuuden katsotaan joskus kannustavan sopimiseen, toisaalta se kaventaa sopimusyhteiskuntaa rajoittamalla ihmisten vapautta sopia omista työehdoistaan.
Dasht-e Bayazin ja Ferdowsin maanjäristys

| Dasht-e Bayazin Ferdowsin maanjäristys |
| --- | --- |
Päivämäärä:  31.8–1.9. 1968
Magnitudi:  7,3 (Mw)
Syvyys:  11 km
Episentrumin sijainti:  33.9°N, 59.02°E
Maat, joihin vaikutukset ulottuivat:   Iranin keisarikunta
Henkilövahingot:  7 000–12 000 kuollutta
Dasht-e Bayazin ja Ferdowsin maanjäristykset tapahtuivat peräkkäin Dasht-e Bayazissa ja Ferdowsissa Iranissa. Ensimmäinen järistys, jonka voimakkuus oli 7,3 richterin asteikolla, tapahtui 31. elokuuta 1968 ja tuhosi täysin 5 kylää Dasht-e Bayazin alueella. 1. syyskuuta tapahtunut jälkijäristys, joka oli voimakkuudeltaan 6,4, tuhosi Ferdowsin kaupungin lisäksi yli 170 lähikylää.
DFS

DFS voi tarkoittaa seuraavia:
DFS, Deutsche Forschungsansalt für Segelflug , saksalainen purjelentokoneiden tutkimuslaitos
DFS 346, saksalainen rakettilentokoneen suunnitelma
DFS, depth-first search, syvyyssuuntainen läpikäynti, hakualgoritmi
DFS, Discover Financial Services, luottoyhtiö, joka omistaa Discover-maksuvälitysjärjestelmän
DFS, Daily fantasy sports, fantasiaurheilun ja manageripelaamisen alamuoto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DFS”, voi hakea sivunnimihaulla, laajalla sivunnimihaulla tai tekstihaulla.
Stained Class

| Stained Class Judas Priest |
| --- | --- | --- |

Studioalbumin tiedot
 Äänitetty : loka-marraskuu 1977
 Julkaistu: 10. helmikuuta 1978
 Tuottaja(t): James Guthrie & Judas Priest
 Tyylilaji: heavy metal
 Kesto: 54.10
 Levy-yhtiö: CBS
Judas Priestin muut julkaisut
| Sin After Sin 1977 | Stained Class 1978 | Killing Machine 1978 |
Stained Class on brittiläisen heavy metal -yhtye Judas Priestin neljäs studioalbumi joka ilmestyi vuonna 1978. Levyä on pidetty yhtenä yhtyeen uran huippukohdista. Ensimmäistä kertaa kannessa nähtiin klassiseksi muodostunut kirjasintyyli, joka korvasi aiempien levyjen fraktuuran.
Valitettavan sivujuonteen klassikkoalbumi sai vuonna 1990 kun kappaletta Better By You Better Than Me kuunnellut nuori ja hänen ystävänsä koettivat itsemurhaa 1985 kaverinsa kanssa seurauksella että ystävä sai surmansa. Nuoren perhe nosti yhtyettä vastaan oikeusjutun. Väite kuului, että lauluun oli piilotettu viestejä ("do it, do it" = engl. tee se, tee se), jotka sai kuuluviin soittamalla albumia takaperin. Rob Halford kertoi tämän johtuvan hengitystekniikastaan, joka on samanlainen kuin Elvis Presleyllä, ja että tällaisia tahattomia "piiloviestejä" löytyy myös muista Judas Priestin kappaleista. Syytteet hylättiin. Kappale itse ei edes ole Priestin alkuperäinen sävellys, vaan sen on tehnyt Spooky Tooth -yhtyeen kosketinsoittaja Gary Wright vuonna 1969.
Vuonna 2001 albumista ilmestyi remasteroitu versio kahden lisäraidan kanssa. 2004 brittiläinen metallilehti Metal Hammer nimesi Stained Classin historian raskaimmaksi albumiksi.
Kappaleet

Exciter – 5.34 (säv. Halford, Tipton)
White Heat, Red Hot – 4.20 (säv. Tipton)
Better By You, Better Than Me – 3.24 (säv. Wright)
Stained Class – 5.19 (säv. Halford, Tipton)
Invader – 4.12 (säv. Halford, Hill, Tipton)
Saints in Hell – 5.30 (säv. Downing, Halford, Tipton)
Savage – 3.27 (säv. Downing, Halford)
Beyond the Realms of Death – 6.53 (säv. Binks, Halford)
Heroes End – 5.01 (säv. Tipton)
Huom.: Tämä on ainoa albumi jonka kappaleiden tekoon osallistuivat kaikki jäsenet.
Kappaleet > Vuoden 2001 remasteroinnin bonuskappaleet

Fire Burns Below – 6.58 (säv. Halford, Tipton)
Better By You, Better Than Me – 3.24 (Live, säv. Wright)
Kokoonpano

Rob Halford – laulu
K.K. Downing – kitara
Glenn Tipton – kitara, koskettimet
Ian Hill – basso
Les Binks – rummut
Aiheesta muualla

Judas Priest Info Pages, lisätietoja albumista
The Judas Priest Trial - 15 Years Later[vanhentunut linkki], artikkeli oikeudenkäynnistä
Stained Class Discogsissa. (englanniksi)
Albumi Stained Class Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Chay Genoway

| Chay Genoway |
| --- | --- |

Henkilötiedot
Syntynyt: 20. joulukuuta 1986 (ikä 37) Morden, Manitoba
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  176 cm
Paino:  73 kg
Pelaajaura
Pääsarjaura:  2011–
Aik. seurat:  Minnesota Wild (NHL) Houston Aeros (AHL) Hershey Bears (AHL) Dinamo Riika (KHL) HK Spartak Moskova (KHL) Jokerit (KHL) Lada Toljatti (KHL) Frölunda HC (SHL) Torpedo Nižni Novgorod (KHL) Avtomobilist Jekaterinburg (KHL) Brynäs IF (SHL)
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
Charles Edgar Genoway (s. 20. joulukuuta 1986 Morden, Manitoba) on kanadalainen jääkiekkopuolustaja.
Ura > Pohjois-Amerikka 2011-2014

Kausilla 2011–2014 Genoway pelasi Minnesota Wildin ja Washington Capitalsin organisaatioissa. Hän teki NHL-debyyttinsä Wildin paidassa kaudella 2011–2012 ja pelasi muuten AHL:ssä Houstonin ja Hersheyn joukkueissa. AHL:ssä Genoway nakutti 189 ottelussa yhteensä 16+59=75 pistettä.
Ennen ammattilaisuraansa Genoway pelasi Yhdysvalloissa viisi vuotta Pohjois-Dakotan yliopistossa, joista kahdella kaudella hän oli myös joukkueen kapteeni. Kahdesti Genoway pääsi juhlimaan WCHA-divisioonan mestaruutta ja hänet valittiin kahteen otteeseen myös ensimmäiseen tähdistökentälliseen. Lisäksi viimeisellä kaudellaan Genoway nimettiin kattojärjestö NCAA:n ensimmäisen divisioonan ykköstähdistöön eli All American Teamiin lännen puolelta.
Ura > Siirtyminen Eurooppaan 2014

Kesällä 2014 Genoway solmi vuoden mittaisen sopimuksen KHL-seura Dinamo Riian kanssa. Ensimmäisen Euroopassa vietetyn kauden aikana hän teki 59 KHL-ottelussa 9 maalia ja antoi 14 maaliin johtanutta syöttöä.
Kaudeksi 2015-2016 Genoway siirtyi vuoden mittaisella sopimuksella KHL:ään paluun tehneen Spartak Moskovan riveihin. Hän esiintyi moskovalaisten paidassa 56 ottelussa tehden 9 maalia ja antaen 20 maaliin johtanutta syöttöä.
Toukokuussa 2016 uutisoitiin Genowayn siirtymisestä KHL-seura Jokereiden riveihin yksivuotisella sopimuksella. Hän pelasi Jokereissa 52 runkosarjaottelussa tehden 7 maalia ja antaen 18 maaliin johtanutta syöttöä. Ensimmäiset KHL:n pudotuspeliottelut Genoway pelasi kaudella 2016-17, joissa hän syötti kaksi maalia neljässä ottelussa.
Kauden 2017-1208 Genoway pelasi KHL-joukkue Lada Toljatin riveissä. Ladassa Genoway teki 5 maalia ja antoi 14 maaliin johtanutta syöttöä. Pudotuspeleihin Lada ei kaudella 2017-2018 yltänyt.
Keväällä 2018 uutisoitiin Genowayn jättävän KHL-kaukalot ja siirtyvän Frölunda Indiansin joukkueeseen ja Ruotsin pääsarjaan. Frölundan paidassa Genoway teki 51 ottelussa 9 maalia ja antoi 16 maaliin johtanutta syöttöä. Pudotuspeliotteluita kertyi 16, joissa hän teki 5 maalia ja antoi 8 maaliin johtanutta syöttöä.
Kaudeksi 2019-2020 Genoway siirtyi takaisin KHL:ään ja Torpedo Nižni Novgorodin joukkueeseen yksivuotisella sopimuksella. Hän teki Torpedon paidassa 62 ottelussa 6 maalia ja antoi 25 maaliin johtanutta syöttöä. Neljässä pudotuspeliottelussa Genoway teki yhden maalin.
Toukokuussa 2020 Genoway siirtyi vapaana agenttina yksivuotisella sopimuksella Avtomobilist Jekaterinburgin KHL-joukkueeseen.
Maajoukkueura

Genoway edusti Kanadaa Pyeongchangin vuoden 2018 talviolympialaisissa. Kanada sijoittui turnauksessa kolmanneksi.
Yksityiselämä

Viimeksi DEL-joukkue Kölner Haiessa pelannut Colby Genoway on Chayn vanhempi veli.